
Uznesenie Okresný súd Lučenec vo veci navrhovateľa: A. B., nar. XX.XX.XXXX, trvale bytom: Obec C., XXX XX C., t.č.: D. E., F. G. XXXX/XX, XXX XX H. X, štátny občan SR a druhého manžela: H. B., nar. XX.XX.XXXX, trvale bytom: I. XXX/X, XXX XX A., t. č. J. XXX/X, XXX XX K., štátny občan SR, o rozvod manželstva, takto rozhodol: súd konanie z a s t a v u j e . odôvodnenie: 1. Navrhovateľ doručil Okresnému súdu Lučenec (ďalej len „súd“) dňa 05.04.2024 návrh o rozvod manželstva. Vzhľadom k tomu, že pri podaní návrhu nezaplatil navrhovateľ súdny poplatok splatný podaním návrhu, súd ho výzvou zo dňa 22.05.2024 vyzval na zaplatenie súdneho poplatku vo výške 100,- Eur, pričom na zaplatenie poplatku súd určil lehotu 10 dní. 2. Navrhovateľ prevzal výzvu na zaplatenie súdneho poplatku dňa 28.05.2024, súdny poplatok však v určenej lehote nebol zaplatený. 3. Podľa § 10 ods.1 Zákona č.71/1992 Zb. o súdnych poplatkoch a poplatku za výpis z registra trestov v platnom znení, ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí spravidla v lehote desiatich dní od doručenia výzvy, ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. 4. Vzhľadom k tomu, že navrhovateľ bol vo výzve o následkoch nezaplatenia poplatku poučený, napriek tomu v určenej lehote súdny poplatok nezaplatil, súd preto konanie zastavil. 5. Nakoľko súd zastavil konanie podľa § 10 Zákona o súdnych poplatkoch, ktorý predstavuje zákon lex specialis vo vzťahu k Civilnému sporovému poriadku, teda nedošlo k zastaveniu konania z niektorého dôvodu upraveného Civilným sporovým poriadkom, ale z dôvodu nezaplatenia súdneho poplatku, ako to predpokladá citované ustanovenie § 10 Zákona o súdnych poplatkoch, potom ak konanie zastaví podľa citovaného ustanovenia, o trovách konania sa nerozhoduje. V prípade zastavenia konania podľa § 10 Zákona o súdnych poplatkoch súd nerozhoduje vo veci samej, preto nemá povinnosť vo výroku rozhodnutia o zastavení konania pre nezaplatenie súdneho poplatku rozhodnúť aj o trovách konania, ako mu to prikazuje § 218 ods. 1 CSP. Poučenie:
Proti tomuto uzneseniu n i e j e prípustné odvolanie. Proti uzneseniu súdu prvej inštancie vydanému súdnym úradníkom, ktoré treba doručiť, je prípustná sťažnosť. Sťažnosť môže podať ten, v koho neprospech bolo uznesenie vydané v lehote 15 dní od doručenia uznesenia na súde, ktorý napadnuté uznesenie vydal. O sťažnosti rozhoduje súd prvej inštancie spravidla bez nariadenia pojednávania. Ak nie je sťažnosť dôvodná, súd sťažnosť zamietne. Ak je sťažnosť dôvodná, súd napadnuté uznesenie zruší alebo zmení; v prípade zrušenia uznesenia je súdny úradník viazaný právnym názorom súdu.

